¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤



 Hedensted

 Distriktsforening.

¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤

 Hedensted den. 02-02-2022

 *Hedensted Distriktsforenings Årsberetning for 2021.*

*På grund af Corona og nedlukning af samfundet blev generalforsamlingen først afholdt virtuel den. 10 maj 2021, men trods det, var der 16 medlemmer som deltog i generalforsamlingen.*

*Inga Lund og Morten Seindal Krabbe ønskede ikke at genopstille til bestyrelsen.*

***Valg til bestyrelse blev.***

*Bettina Larsen, Korning menighedsråd.*

*Helga Døssing, Sindbjerg kirke*

*Henning de Haas, As-Klakring-Juelsminde Menighedsråd*

*Birgith Kruse, As-Klakring-Juelsminde Menighedsråd*

*Knud Erik Jensen, Hedensted - St. Dalby menighedsråd*

***Valg af 2 stedfortrædere til bestyrelsen.***

*Fridtjof Stidsen, Korning Menighedsråd.*

*Birgit Steffensen, Hedensted- St. Dalby Menighedsråd.*

***Valg af 2 revisorer.***

*Niels Hørlyck. Jacobsmindevej 5, 8722 Hedensted.*

*Torben Lindskjold Myntevej 8, 8722 Hedensted*

***Valg af 1 revisorsuppleant.***

*Jacob Honoré Broberg, Løsning Menighedsråd.*

*Vi har afholdt 4 bestyrelsesmøder i 2021: 1 i den forrige bestyrelse og 3 i den nye bestyrelse.*

*Den 11-02-2021 afholdte vi et Introduktionskursus for formænd og næstformænd. Kurset blev afholdt Virtuelt på grund af Corona.*

*Den 01-11-2021 afholdt vi et D.A.P. kursus med 41 deltager, 15 menighedsråd fra Hedensted Provsti var repræsenteret.*

 *I Samtaleforum har vi afholdt 1 møde den 06-10-2021, hvor samtlige bestyrelses medlemmerne fra de 5 Distriktsforeninger i Haderslev Stift var inviteret. Vi havde besøg af to medarbejdere fra Landsforeningen Vivi Rolskov Jensen og Louise Theilgaard, der arbejder med Udvikling og organisation. Formålet var, at arbejde med udvikling af Distriktsforeningernes rolle og funktion.*

 *Forårs mødet blev aflyst på grund af corona,*

*Der har været planlagt et par møder med Biskoppen, men de blev begge aflyst på grund af corona situationen.*

 *På årsmødet havde bestyrelsen 3 oplæg:*

***a. Forhandlingsret - næste skridt er delegation***

 *Næstformand Inge Kjær Andersen, formand for Personaleudvalget, præsenterede de konkrete planer, der handler om at få delegation fra Skatteministeriet og oprettelsen af et lønnings- og takstnævn. Kravet for at komme videre er, at Folketinget skal give kirkeministeren lovhjemmel til at give delegation til LM. Derfor er næste skridt at få påvirket Folketinget til at ændre loven.*

 *De videre skridt vil også omfatte, at Landsforeningens vedtægter skal ændres, og at hvert menighedsråd skal afgive forhandlingsretten på deres vegne til Landsforeningen.*

 *Det gælder ikke for de lokal forhandlinger, som føres mellem personale og menighedsråd i dag.*

 *Flere delegerede kom ind på, om Landsforeningen har kompetencerne og ressourcerne til at varetage opgaven på menighedsrådenes vegne.*

 *Hertil svarede Inge Kjær Andersen, at der er enighed om, at der skal afsættes interne ressourcer til at opprioritere arbejdsgiverområdet – uden at det skal gå ud over det øvrige arbejde, og at juristerne*

*i Landsforeningens Arbejdsgiver og Rådgivningsafdeling allerede har stor erfaring med overenskomst- og andre arbejdsgiveremner.*

 *375 delegerede afgav stemme, heraf stemte 313 for, 49 imod og 13 stemmer var blanke. Dermed kan Landsforeningen arbejde videre med de næste og konkrete skridt på vej mod opnåelse af forhandlingsretten.*

***b. Lægfolkets indflydelse på folkekirkens fælles økonomi.***

*Der blev bakkede op om et forslag, der skal demokratisere, hvem der bestemmer over folkekirkens fælles penge i Fællesfonden. For selvom landsforeningen og andre kirkelige aktører rådgiver ministeren, så er det i sidste ende ministeren, der bestemmer over Fællesfondens penge. Og det er ikke rimeligt ifølge landsforeningen.*

 *I forslaget hedder det blandt andet:*

 *En mulig model kunne være, at folkekirkens indflydelse på fællesfonden bliver fastsat ved lov, og at den udvides, så folkekirken får et organ med repræsentanter for menighedsrådene og beslutningskompetence over disse midler, som er opkrævet hos folkekirkens medlemmer.”*

 *Organet skal ifølge forslaget blandt andet fastsætte en overordnet prioritering mellem fællesfondens forskellige udgiftsområder og fastsætte bevillinger til de myndigheder og institutioner, der finansieres helt eller delvis af fællesfonden.*

 *Indtil videre er der tale om et internt ønske og et internt forslag. Men, lød det fra talerstolen, nu skal der dels arbejdes videre med forslaget og dels arbejdes på, at hente opbakning hos de øvrige kirkelige aktører.*

***c. Folkekirkens tilstedeværelse i hele landet***

 *Anton Pihl fra bestyrelsen fremlagde et oplæg, - Det er et omfattende og meget omsiggribende emne, som jeg håber, vi kan diskutere i dag og de kommende år. Dette er kun begyndelsen på en længere drøftelse, sagde han og uddybede.*

 *-I dag bevæger mange sig langt mellem bopæl og aktiviteter som job og andet. Derfor er der andre vilkår for folkekirkens tilstedeværelse i hele landet end tidligere, hvor vi var mere statiske i vores liv.*

 *Han fortsatte med at sige, at økonomi er vigtig i dette emne. Herunder at der kan ske omfordeling mellem ligningsområder.*

 *Det er også vigtigt at diskutere, hvad tilstedeværelse vil sige?*

 *- Hvad skal der til, for at det opfyldes? Skal vi gøre noget anderledes i folkekirken for at kunne være til stede på en måde, som opfylder definitionen?*

 *Som en hjælp til den diskussion har bestyrelsen udarbejdet otte forskellige betydninger af kirkens tilstedeværelse:*

 *a. Adgang til gudstjenester, kirkelige handlinger og muligheden for at tale med en præst.*

 *b. Lokale lægfolk, som vil påtage sig et ansvar for kirkens liv og vækst.*

 *c. De fysiske rammer: kirken, kirkegården, præstegården, sognegården.*

 *d. At være kulturbærer lokalt (sang og musik, kunst og folkeoplysning) og formidler*

 *af kristen tro og kulturarv i fx skolerne.*

 *e. Diakoni, herunder i samskabelse med civilsamfundet og den offentlige sektor.*

 *f. At være kirke, hvor der ikke er en organiseret sognemenighed til at kalde præsten, og hvor*

 *kirken i stedet må sende en præst: på institutioner, i særlige funktioner eller over for*

 *særlige målgrupper.*

 *g. At være til stede digitalt.*

 *h. At være til stede i medierne.*

 *Landsforeningen har afholdt 6 formandsmøder på landsplan i efteråret 2021. Møderne var mest beregnet på menighedsrådsformænd, Birgit Kruse og jeg deltog i mødet i Silkeborg.*

*Emnerne var:*

Bliv en del af fællesskabet. Vi er her sammen.

1) Folkekirkens tilstedeværelse i hele landet.

2) Hvad betyder delegation af forhandlingsretten for menighedsrådets funktion som arbejdsgiver?. 3)Folkekirkens bidrag til den grønne omstilling.

*En tak til den nye bestyrelse, fordi vi er kommet godt i gang.*

*Knud Erik Jensen*